b"\n_START_ARTICLE_\nJerry Yang\n_START_SECTION_\n\xc5\xbdivljenje in delo\n_START_PARAGRAPH_\nKo je bil star 10 let, se je Yang z mamo in bratom preselil v San Jose, Kalifornija. Njegov o\xc4\x8de je umrl, ko je imel Yang dve leti. Angle\xc5\xa1ki jezik je obvladal v le treh letih, in se je lahko pridru\xc5\xbeil sovrstnikom v \xc5\xa1oli._NEWLINE_Po maturi se je vpisal na Univerzo Stanford, v program elektroin\xc5\xbeenirstva. Med doktorskim \xc5\xa1tudijem je aprila 1994 z Davidom Filom ustanovil spletni imenik, ki se je najprej imenoval Jerry's Guide to the World Wide Web, kasneje pa sta ga preimenovala v Yahoo! Yahoo! je postal zelo popularen, zato sta Yang in Filo ustanovila podjetje Yahoo! Inc. Aprila 1995 sta dokon\xc4\x8dno opustila \xc5\xa1tudij in se popolnoma posvetila poslovanju."